Poggius Bracciolinus
Poggius Bracciolinus Res apud Vicidata repertae: Nativitas: 11 Februarii 1380; Castrum Sanctae Mariae Obitus: 30 Octobris 1459; Florentia Patria: Respublica Florentina, Dicio Pontificia, Italia Nomen nativum: Giovanni Francesco Poggio Bracciolini Familia Proles: Iacopo Bracciolini Ioannes Franciscus Poggius Guccii f. Bracciolinus Florentinus (vulgo saepissime Poggio Bracciolini; natus Terrae Novae iuxta Arretium die 11 Februarii 1380; Florentiae die 10 Octobris 1459 mortuus) fuit eruditus ac philologus, qui multa antiqua manuscripta, inter ea De rerum natura Lucretii poetae, invenit. Annos fere quinquaginta apud Curiam Romanam operam dedit, titulo Apostolici Secretarii tandem praemiatus, iuxta papas Bonifacium IX, Innocentium VII, Gregorium XII, Ioannem XXIII antipapam, Martinum V, Eugenium IV, Nicolaum V. Senex ab anno 1453 rei publicae Florentinae cancellarius meruit.